Lyfjamál 101 : Lyf við sársjúkdómi ( A 02B ) Þrátt fyrir að notkun á címetidíni og ranitidíni fari nú jafnt og þétt minnkandi heldur kostnaður vegna lyfja við sársjúkdómi stöðugt áfram að hækka eins og sjá má á súluritinu hér að neðan . Kostnaður á árinu 2001 er hér framreiknaður á grundvelli talna fyrir fyrstu níu mánuði ársins . Mestu munar um vaxandi kostnað vegna ómeprazóls og lanzóprazóls . Reyndar virðist magn þeirra síðastnefndu vera að ná hámarki og jafnvel aðeins að minnka á síðasta ári . Á móti kemur inn nýtt lyf , esómeprazól , sem er í örum vexti . Óvenjuleg þróun er í þessu tilfelli þar eð esómeprazól er mun ódýrara en bæði ómeprazól og lanzóprazól og meira að segja ódýrara en nýjasta lyfið , rabeprazól , sem fékk markaðsleyfi 1. maí 2001 og er að byrja að gera vart við sig í sölutölum . Meðalverð dagskammta samkvæmt verðskrá 1. janúar 2002 er sem hér segir : Ómeprazól 246 kr. , lanzóprazól 261 kr. , rabeprazól 203 kr. og esómeprazól 158 kr .